CELEX: 31981D0456
Language: el
Date: 1981-06-10 00:00:00
Title: 81/456/ΕΟΚ: Απόφαση τής Επιτροπής τής 10ης Ιουνίου 1981 περί εγκρίσεως προγράμματος σχετικά μέ τή μεταποίηση καί εμπορία γεωμήλων στήν Ιρλανδία σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0456

81/456/ΕΟΚ: Απόφαση τής Επιτροπής τής 10ης Ιουνίου 1981 περί εγκρίσεως προγράμματος σχετικά μέ τή μεταποίηση καί εμπορία γεωμήλων στήν Ιρλανδία σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 170 της 27/06/1981 σ. 0045 - 0045

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Ιουνίου 1981  περί εγκρίσεως προγράμματος σχετικά με τη μεταποίηση και εμπορία γεωμήλων στην Ιρλανδία σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (81/456/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η ιρλανδική κυβέρνηση ανακοίνωσε στις 22 Σεπτεμβρίου 1980 το πρόγραμμα σχετικά με τη μεταποίηση και εμπορία γεωμήλων, το οποίο συμπλήρωσε στις 23 Οκτωβρίου 1980 και στις 9 Φεβρουαρίου 1981 με επί πλέον στοιχεία·  ότι το ανωτέρω πρόγραμμα προβλέπει την πραγματοποίηση επενδύσεων στον τομέα των γεωμήλων, οι οποίες αφορούν:  - τη βελτίωση των εγκαταστάσεων για την προετοιμασία και την εναποθήκευση,  - τη δημιουργία νέων εγκαταστάσεων διαλογής και συσκευασίας,  - τη βελτίωση της διαθέσεως και της εμπορίας,  - τη δημιουργία εγκαταστάσεων μεταποιήσεως,  με σκοπό να καταστήσουν αποδοτικότερο τον εν λόγω τομέα, να βελτιώσουν την ποιότητα και την παρουσίαση και να συμβάλουν κατ ' αυτό τον τρόπο στην ανάπτυξη των γεωργικών εκμεταλλεύσεων στον τομέα αυτό· ότι το ανωτέρω πρόγραμμα αποτελεί, ως εκ τούτου, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η έγκριση του προγράμματος δεν θίγει τις αποφάσεις οι οποίες λαμβάνονται σύμφωνα με το άρθρο 14 του κανονισμού (ΕΟΚ) αριθ. 355/77 σχετικά με την κοινοτική χρηματοδότηση προγραμμάτων, ιδίως όσον αφορά την εξέταση για τη διαπίστωση του αν η προβλεπόμενη νέα δυναμικότητα μεταποιήσεως δύναται πράγματι να οδηγήσει στις δυνατότητες διαθέσεως που προβλέπονται στο πρόγραμμα·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού δύνανται να επιτευχθούν στο σχετικό τομέα· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με τη μεταποίηση και εμπορία γεωμήλων, το οποίο διαβιβάστηκε στις 23 Οκτωβρίου 1980 σύμφωνα με τον κανονισμό (ΕΟΚ) αριθ. 355/77 και συμπληρώθηκε στις 23 Οκτωβρίου 1980 και στις 9 Φεβρουαρίου 1981 από την ιρλανδική κυβέρνηση.  Άρθρο 2  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 10 Ιουνίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 51 της 23. 2. 1977, σ. 1.